pythainlp/thai-wiki-dataset-v3 huggingface dataset:
วัดไทยสิริราชคฤห์

วัดไทยสิริราชคฤห์ เป็นวัดไทยแห่งแรก ในเมืองราชคฤห์ เมืองในสมัยพุทธกาลที่มีประวัติความเกี่ยวข้องกับพระพุทธศาสนามากที่สุดแห่งหนึ่ง  วัดแห่งนี้ เริ่มก่อสร้างมาตั้งแต่ปี พ.ศ. 2546 มีเนื้อที่ราว 10 ไร่ (4 เอเคอร์) อยู่ห่างจากวัดเวฬุวันมหาวิหาร สถานที่พระสัมมาสัมพูทธเจ้าทรงแสดงโอวาทปาฏิโมกข์ และพระอารามแห่งแรกในพระพุทธศาสนา ประมาณ 500 เมตร ปัจจุบันมีพระครูปลัดสุวัฒนพุทธิคุณ (วิเชียร วชิรวํโส ดร.) เป็นประธานสงฆ์
== ประวัติเริ่มการสร้างวัด ==

วัดไทยสิริราชคฤห์ ได้เริ่มก่อตั้งขึ้นเมื่อปี พ.ศ. 2544 โดยมี พรครูปลัดสุวัฒนพุทธิคุณ (วิเชียร วชิรวํโส ดร.) เป็นผู้ริเริ่มดำเนินการก่อสร้าง ในนามพุทธบริษัทชาวไทย โดยดำริจากการจัดงานฉลองอรรถกถาฉบับมหาจุฬาฯ สังคายนาย้อนยุค ณ ถ้ำสัตบรรณคูหา เมื่อปี พ.ศ. 2544 โดยที่ตั้งของวัดไทยสิริราชคฤห์ อยู่บริเวณด้านภูเขาเวภารบรรพต สถานที่ทำปฐมสังคายนาในสมัยพุทธกาล
การก่อสร้างวัดไทยสิริราชคฤห์ในระยะแรก ได้รับความอนุเคราะห์จาก พระครูสิทธิปริยัติวิเทศ (พระมหาฉลอง จนฺทสิริ) และนายไซเลนเดอร์ ชาวเมืองราชคฤห์ ดำเนินการจัดหาซื้อที่จากชาวอินเดีย โดยความอุปถัมภ์จากพุทธบริษัทไทย  จนสามารถประกอบพิธีวางศิลาฤกษ์เมื่อวันที่ 16 กุมภาพันธ์ พ.ศ. 2546 ตรงกับวันมาฆบูชา โดยมีพระพุทธวงศมุนี (บุญมา ทีปธมฺโม) อดีตเจ้าอาวาสวัดจักรวรรดราชาวาส เป็นประธานวางศิลาฤกษ์ โดยการก่อสร้างวัดไทยสิริราชคฤห์ มีพระเทพโพธิวิเทศ (ทองยอด ภูริปาโล) เจ้าอาวาสวัดไทยพุทธคยา เป็นประธานการก่อสร้าง และมีผู้ถวายปัจจัยในการก่อสร้างและถวายความอุปถัมภ์ในนามพุทธบริษัทชาวไทยตลอดมาจนถึงปัจจุบัน
== ที่ตั้งและอาณาเขตของวัดไทย ==
วัดไทยสิริราชคฤห์  ตั้งอยู่บริเวณทิศเหนือ ด้านล่างของภูเขาเวภารบรรพต สถานที่ทำปฐมสังคายนาในสมัยพุทธกาล และตั้งอยู่ทางทิศตะวันตก ห่างจากวัดเวฬุวันมหาวิหาร พระอารามแห่งแรกในพระพุทธศาสนา ประมาณ 500 เมตร
=== รายนามเจ้าอาวาส  ===
== สิ่งก่อสร้าง ==
ศาสนสถานและถาวรวัตถุภายในวัดไทยสิริราชคฤห์ ได้เริ่มดำเนินการก่อสร้างมาตั้งแต่ ปี พ.ศ. 2546 จนถึงปัจจุบัน ประกอบไปด้วย กุฎิพระจำพรรษา จำนวน 9 หลัง, อาคารสถานพยาบาล 2 ชั้น 5 ห้อง 1 หลัง, อาคารปฏิบัติธรรมเฉลิมพระเกียรติ สูง 5 ชั้น 15 ห้อง 1 หลัง, ศาลาโรงทาน จำนวน 1 หลัง, วิหารพระพุทธมงคลราชคฤห์ 1 หลัง, ลานธรรมจักร, เสาหินพระเจ้าอโศฏ, ซุ้มประตูทรงไทยขนาดใหญ่ 1 หลัง, อาคารโรงเรียนวิถีพุทธ 5 ห้อง 1 หลัง, ห้องน้ำรวม 13 ห้อง, กำแพงรอบวัด, ก้องเก็บพัสดุ และสำนักงานกลางของวัด เป็นต้น
== การติดต่อที่พักสำหรับผู้แสวงบุญชาวไทย ==
ผู้แสวงบุญที่ประสงค์จะพักที่วัดไทยสิริราชคฤห์  ควรแจ้งให้ทางวัดทราบล่วงหน้าก่อนการเดินทาง โทรศัพท์ 0099-91-942106621
== แหล่งข้อมูลอื่น ==
เว็บไซต์วัดไทยสิริราชคฤห์ 
ไทยสิริราชคฤห์
วัดไทยในสังกัดคณะสงฆ์มหานิกาย
สิ่งก่อสร้างในรัฐพิหาร
กูเกิล ไอโอ

กูเกิล ไอโอ (Google I/O) เป็นงานประชุมนักพัฒนาประจำปี จัดขึ้นโดยกูเกิล ในเมืองซานฟรานซิสโก, รัฐแคลิฟอร์เนีย สหรัฐอเมริกา โดยกูเกิล ไอโอเป็นการประชุมในเชิงลึกถึงการสร้างเว็บไซต์, โทรศัพท์มือถือ และโปรแกรมประยุกต์ รวมไปถึงการเปิดตัวเทคโนโลยีใหม่ เช่นระบบปฏิบัติการแอนดรอยด์, กูเกิล โครม, กูเกิล โครมโอเอส, กูเกิล เอพีไอ, กูเกิล เว็บทูลคิต, แอปเอนจิน และอื่น ๆ
กูเกิล ไอโอ เริ่มจัดขึ้นในปี พ.ศ. 2551 โดย "I" และ "O" มีความหมายถึง อินพุต และเอาต์พุต และ "Innovation in the Open" ซึ่งหมายถึงการเปิดตัวนวัตกรรมใหม่ ๆ ส่วนงานที่คล้าย ๆ กันคือ กูเกิล เดเวลอเปอร์เดย์
== อ้างอิง ==
== แหล่งข้อมูลอื่น ==
Google I/O on Google Buzz
Google I/O on Twitter (official hashtags: #io2008, #io2009, #io2010,#io11, #io12)
Google I/O 2008 Session Videos and Slides 
Google I/O 2009 Session Videos and Slides 
Google I/O 2010 Session Videos and Slides 
Google I/O 2011 Session Videos and Slides 
Google I/O 2012 Session Videos and Slides
กูเกิล
ฤดูร้อนนั้น ฉันตาย

Last Summer ฤดูร้อนนั้น ฉันตาย  เป็นภาพยนตร์ไทย แนวสยองขวัญ เข้าฉายในโรงภาพยนตร์ในวันที่ 27 มิถุนายน พ.ศ. 2556
== เรื่องย่อ ==
ฤดูร้อนนั้น…จอย (พิมพกานต์ แพร่คุณธรรม)เด็กสาวอนาคตสดใสในวงการบันเทิง โพสต์สเตตัสว่า ‘อยากตาย’ สิงห์ (จิรายุ ละอองมณี)หนุ่มหล่ออนาคตไกลอยากปลอบใจจึงแอบขับรถพ่อมารับเธอกับเพื่อนสนิท มีน (สุทัตตา อุดมศิลป์) โดยพาคู่หู กานต์ (กฤษ สถาปนพิทักษ์กิจ) ไปเที่ยวทะเลด้วยกันเป็นครั้งแรก แต่ค่ำคืนแห่งความสนุกกลับกลายเป็นคืนสยอง เมื่อเกิดโศกนาฏกรรมไม่คาดฝันขึ้นคือ จอยตายและเธอยังคงติดตามคนที่รักและใกล้ชิดไปทุกหนแห่ง ทั้งคนรัก เพื่อนสนิท และน้องชายคือ ติ่ง (เอกวัฒน์ เอกอัจฉริยา) ผีจอยมีเรื่องอยากบอกกับคนเป็น แต่ล้วนไม่มีใครอยากรับรู้หรือจดจำ จนเป็นเหตุให้เกิดเรื่องราวระทึกขวัญที่เขย่าหัวใจของคนเคยเป็นวัยรุ่นทุกคน
== นักแสดง ==
จิรายุ ละอองมณี รับบท สิงห์
สุทัตตา อุดมศิลป์ รับบท มีน
พิมพกานต์ แพร่คุณธรรม รับบท จอย
เอกวัฒน์ นิรัตน์วรปัญญา รับบท ติ่ง
กฤษ สถาปนพิทักษ์กิจ รับบท กานต์
กัลยา เลิศเกษมทรัพย์ รับบท แม่ติ่ง/แม่จอย
== แหล่งข้อมูลอื่น ==
รวมข่าวหนัง Last Summer ฤดูร้อนนั้น ฉันตาย 
ภาพยนตร์ไทย
อาสนวิหารเซอแนซ

อาสนวิหารเซอแนซ (Cathédrale de Senez) เรียกชื่อเต็มว่า อาสนวิหารแม่พระรับเกียรติยกขึ้นสวรรค์แห่งเซอแนซ (Cathédrale Notre-Dame-de-l'Assomption de Senez) ในปัจจุบันมีฐานะเป็นโบสถ์ประจำเขตแพริช นิกายโรมันคาทอลิก ในอดีตเคยมีฐานะเป็นอาสนวิหารประจำมุขมณฑลเซอแนซซึ่งต่อมาได้ถูกยุบลงเป็นส่วนหนึ่งของมุขมณฑลดีญตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองเซอแนซ จังหวัดอาลป์-เดอ-โอต-พรอว็องส์ ในแคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่อเป็นเกียรติแก่พระแม่มารีรับเกียรติยกขึ้นสวรรค์
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1910
==ประวัติ==
อาสนวิหารแห่งนี้ได้รับการสร้างขึ้นในสถาปัตยกรรมโรมาเนสก์แบบพรอว็องส์ ในสมัยคริสต์ศตวรรษที่ 12 และ 13 โดยสร้างบนสถานที่เดิมของโบสถ์หลายแห่งที่เคยสร้างมาก่อนในสมัยโบราณ การก่อสร้างนั้นเริ่มในปี ค.ศ. 1176 สันนิษฐานว่าเป็นสมัยการปกครองของมุขนายกปง โดยเริ่มจากบริเวณฝั่งมุขโค้งแล้วตามด้วยบริเวณกลางโบสถ์ในสมัยคริสต์ศตวรรษที่ 13 และได้รับการเสกขึ้นเป็นอาสนวิหารเมื่อวันที่ 22 ตุลาคม ค.ศ. 1246 โดยมุขนายกกีโยมที่ 3
ต่อมาในยุคสมัยของสงครามศาสนาของฝรั่งเศส หอนาฬิกาได้ถูกทำลายลงในปี ค.ศ. 1569 โดยกองทัพฝ่ายโปรเตสแตนต์ซึ่งนำโดยอ็องตวน เดอ โมว็อง ซึ่งได้เข้าบุกทำลายอาสนวิหารภายหลังจากชัยชนะที่เมืองกัสแตลาน บริเวณมุขทางเข้าหลักได้ถูกทำลาย รวมทั้งเครื่องตกแต่ง สมบัติ และอุปกรณ์พิธีต่าง ๆ ได้ถูกเผาทำลายภายในอาสนวิหารจนหมดสิ้น นอกจากนี้ บริเวณวิหารคด และอาคารที่พักสงฆ์ก็ได้ถูกทำลายลงในช่วงนี้ด้วย
มุขนายกฌ็องที่ 3 แห่งโกลส เดอ มงชี ได้เริ่มโครงการบูรณะทันทีตั้งแต่ปี ค.ศ. 1572 โดยมีการติดตั้งโครงหลังคาใหม่สำหรับคลุมเพดานและลดการรั่วซึมของน้ำฝน ต่อมาในปี ค.ศ. 1684 ได้มีการซ่อมแซมบางส่วนเพิ่มเติมโดยพบหลักฐานการจ่ายเงินให้ฌ็อง-บาติสต์ และฟร็องซัว อิสนาร์ ผู้รับเหมาชาวเมืองเซอแนซ
ส่วนหอระฆังนั้นถูกสร้างขึ้นใหม่ในปี ค.ศ. 1713 มุขนายกอามา เดอ ว็อลกซ์ ได้มีโครงการที่จะบูรณะอาสนวิหารครั้งใหญ่ แต่เนื่องจากเขาได้มรณภาพลง จึงทำให้โครงการนี้ยุบไปโดยปริยาย
ต่อมาในปี ค.ศ. 1790 ได้มีการยุบมุขมณฑล และลดฐานะของอาสนวิหารเป็นเพียงโบสถ์ประจำแพริช ซึ่งมีผลเป็นทางการตามความตกลง ค.ศ. 1801
==อ้างอิง==
==บรรณานุกรม==
Jacques Thirion, Alpes romanes, p. 327-334, Éditions Zodiaque (collection la nuit des temps n°54), La Pierre-qui-Vire, 1980
Michel HERMELLIN : "SANITIUM-SENEZ" Livre en couleur de 480 pages, en format A4, mis en page par Michel HERMELLIN / auteurs : Juliette HERMELLIN & Michel HERMELLIN, / Dépôt légal : nov. 2012 / ISBN 978-2-7466-5424-2
เซอแนซ
สิ่งก่อสร้างในจังหวัดอาลป์-เดอ-โอต-พรอว็องส์
สิ่งก่อสร้างในคริสต์ศตวรรษที่ 12
อนุสรณ์สถานทางประวัติศาสตร์แห่งฝรั่งเศส
ไอโฟโต้

ไอโฟโต้ (IPhoto) เป็นโปรแกรมซอฟต์แวร์จัดการภาพถ่ายดิจิตอล พัฒนาโดย แอปเปิล และจัดจำหน่ายในรูปแบบคอมพิวเตอร์ส่วนบุคคลแมคอินทอช โดยเป็นส่วนหึ่งมาจากชุดไอไลฟ์ ของการจัดการใช้งานสื่อดิจิตอล จัดจำหน่ายครั้งแรกในปี 2002 ไอโฟโต้ สามารถนำไปใช้จัดระเบียบ, ตัดต่อ, พิมพ์ และแชร์ภาพถ่ายดิจิตอล
==ประวัติรุ่นของไอโฟโต้==
===แมค===
===ไอโอเอส===
==อ้างอิง==
==แหล่งข้อมูลอื่น==
iPhoto product page at Apple.com
Video of iPhoto introduction at Macworld San Francisco
Original iPhoto TV ad
ซอฟต์แวร์ของแอปเปิล
ซอฟต์แวร์ภาพถ่าย
ซอฟต์แวร์บนแมคโอเอส
โคเบะวิงสเตเดียม

โนเอเวอร์ สเตเดียม ชื่อเดิม โคเบะวิงสเตเดียม  หรือ โคเบะซิตี้มิซากิพาร์กสเตเดียม  เป็นสนามฟุตบอล ตั้งอยู่ในบริเวณสวนมิซากิ เขตเฮียวโงะ เมืองโคเบะ มีความจุทั้งสิ้น 30,132 ที่นั่ง ใช้เป็นสนามเหย้าของสโมสรฟุตบอลวิสเซล โคเบะ ในเจลีก และสโมสรรักบี้โคเบะสตีลโคเบลโกสตีลเลอร์ส
โคเบะวิงสเตเดียมเคยเป็นหนึ่งในสนามฟุตบอลที่ใช้จัดการแข่งขันฟุตบอลโลก ในปี ค.ศ. 2002
==อ้างอิง==
==แหล่งข้อมูลอื่น==
เว็บไซต์ทางการ
สนามกีฬาในประเทศญี่ปุ่น
สนามฟุตบอลในประเทศญี่ปุ่น
วิสเซล โคเบะ
สิ่งก่อสร้างในโคเบะ
สนามกีฬาฟุตบอลโลก 2002
ฮาจะเกร็ง รีบอร์น

ฮาจะเกร็ง รีบอร์น เป็นรายการโทรทัศน์ประเภทรายการวาไรตี้โชว์ซิทคอม ผลิตโดยบริษัท ลักษ์ 666 จำกัด ออกอากาศทางช่อง สาระแน แชนแนล ทุกวันจันทร์ถึงศุกร์ เวลา 20.05 - 21.00 น. โดยรายการนั้นได้นำรายการ ฮาจะเกร็ง กลับมาทำใหม่หลังจากที่ยุติออกอากาศของรายการฮาจะเกร็งเป็นเวลา 1 ปี จากการคำเรียกร้องจากผู้ชมทางรายการ โดยยังคงใช้รูปแบบรายการเหมือนเดิมและเพิ่มนักแสดงประจำรายการ โดยในสองสัปดาห์แรกได้ตัดช่วงบทลงโทษออกไปแทนและเน้นช่วงละครเป็นหลัก ออกอากาศครั้งแรกเมื่อวันที่ 6 พฤษภาคม พ.ศ. 2556
== พิธีกรและนักแสดงประจำรายการ ==
พิธีกร
วิลลี่ แมคอินทอช
นักแสดงประจำรายการ
เกียรติศักดิ์ อุดมนาค
โก๊ะตี๋ อารามบอย
ติ๊ก กลิ่นสี
แจ๊ส ชวนชื่น
พัสกร พลบูรณ์
ภาณุพรรณ จันทนะวงษ์ (เจแปน บุฟเฟต์)
นักแสดงรับเชิญ
ในการบันทึกเทปรายการบางครั้ง หากนักแสดงประจำรายการคนใดไม่สามารถมาร่วมรายการได้ จะมีนักแสดงรับเชิญมาร่วมแสดงละครแทน ดังนี้
แจ็ค เชิญยิ้ม
* แสดงแทน โก๊ะตี๋ อารามบอย เมื่อวันที่ 3 มิถุนายน - 14 มิถุนายน , 15 กรกฎาคม - 26 กรกฎาคม 2556
* แสดงแทน ติ๊ก กลิ่นสี เมื่อวันที่ 29 กรกฎาคม - 9 สิงหาคม 2556
บริบูรณ์ จันทร์เรือง และ เฉลิมพล ทิฆัมพรธีรวงศ์
* แสดงแทน โก๊ะตี๋ อารามบอย , แจ๊ส ชวนชื่น และ พัสกร พลบูรณ์ เมื่อวันที่ 17 มิถุนายน - 28 มิถุนายน 2556
บอล เชิญยิ้ม
* แสดงแทน โก๊ะตี๋ อารามบอย เมื่อวันที่ 1 กรกฎาคม - 12 กรกฎาคม 2556
== ช่วงเอาคืน ==
บทลงโทษในช่วงเอาคืน
ค้อนเล็ก กลาง ใหญ่ (เริ่มใช้ 24 พฤษภาคม 2556 - 9 สิงหาคม 2556)
ผู้ถูกลงโทษจะถูกแขกรับเชิญทุบตีด้วยค้อนขนาดต่างๆกัน โดยคนแรกจะถูกตีด้วยค้อนขนาดเล็กซึ่งเป็นค้อนของเล่น คนต่อมาจะถูกทุบด้วยค้อนขนาดกลางซึ่งเป็นค้อนยางและมีแป้งโรยทั่วหัวค้อน และคนสุดท้ายจะถูกทุบตีด้วยค้อนขนาดใหญ่ซึ่งจริงๆแล้วจะเป็นอุปกรณ์รูปเท้าคนขนาดยักษ์กระแทกลูกโป่งให้แตกตามตัวของผู้ถูกลงโทษซึ่งถูกมัดกับเสา เมื่อลูกโป่งแตก การทำโทษก็สิ้นสุดลง
ยอดมนุษย์ตุ๊ดแตก (เริ่มใช้ 16 สิงหาคม 2556 - 20 กันยายน 2556)
ผู้ถูกลงโทษจะถูกล่ามโซ่จากอ่างน้ำแข็งติดกับขาของผู้ถูกลงโทษ โดยผู้ถูกลงโทษจะต้องอยู่ในถังน้ำผสมน้ำแข็งและมีลูกบอลของเด็กเล่นอยู่ในอ่าง และต้องหาลูกกุญแจที่สามารถไขแม่กุญแจให้ปลดโซ่ออกจากตัวเองให้ได้ โดยมีลูกกุญแจอยู่จำนวนมาก แต่มีของจริงเพียงดอกเดียวที่ปะปนอยู่(จริงๆแล้วมีลูกกุญแจของจริงอยู่ 2 ดอก โดยอีกหนึ่งดอกเป็นกุญแจสำรองหากขาหลุดออกจากห่วงโซ่) หากผู้ถูกลงโทษสามารถปลดห่วงโซ่ออกจากขาตัวเองได้ การทำโทษก็จะสิ้นสุดลง
== รายชื่อแขกรับเชิญ ==
สรุปจำนวนครั้งที่นักแสดงถูกลงโทษ
== ดูเพิ่ม ==
ฮาจะเกร็ง (รายการโทรทัศน์)
บางจะเกร็ง (รายการโทรทัศน์)
ฮาจะเกร็ง (หนังสือการ์ตูน)
สาระแน
รายการโทรทัศน์ไทย
เกมโชว์ไทย
รายการโทรทัศน์ที่เริ่มออกอากาศตั้งแต่ พ.ศ. 2556
รายการโทรทัศน์ที่ยุติการออกอากาศในปี พ.ศ. 2556
เหงียน มิญ เจิว

เหงียน มิญ เจิว (Nguyễn Minh Châu) เป็นนักเขียนชาวเวียดนามที่มีชื่อเสียงในช่วงหลังสงครามเวียดนาม เกิดเมื่อ 20 ตุลาคม พ.ศ. 2473 ที่อำเภอกวิ่ญลืว (Quỳnh Lưu) จังหวัดเหงะอาน เจิวสมัครเป็นทหารตั้งแต่ พ.ศ. 2495 และได้มาประจำการเป็นบรรณาธิการวารสารวันเหงะเกวินโด่ยตั้งแต่ พ.ศ. 2505 และทำงานที่วารสารนี้มาตลอดจนเสียชีวิตเมื่อ พ.ศ. 2532
งานเขียนช่วงแรกของเจิวเป็นเรื่องราวเกี่ยวกับสงครามตั้งแต่นวนิยายเรื่องแรกคือเรื่อง “ประตูแม่น้ำ” ตีพิมพ์เมื่อ พ.ศ. 2509 และเรื่อง “รอยเท้าทหาร” ตีพิมพ์เมื่อ พ.ศ. 2515 เรื่องนี้ได้ตีพิมพ์เป็นภาษารัสเซียด้วย ในยุคหลังสงคราม เจิวเป็นนักเขียนคนแรก ๆ ที่ออกมาเรียกร้องให้สะท้อนความจริงของสังคมมากกว่าการโฆษณาชวนเชื่อ งานเขียนของเขาเองก็หันมาให้ความสำคัญกับเรื่องราวของคนทั่วไปมากขึ้น เช่น ในรวมเรื่องสั้น “ผู้หญิงบนรถด่วน” และ “ท่าน้ำ” ผลงานชิ้นสุดท้ายของเขาคือรวมเรื่องสั้นเรื่อง “หญ้าเลา” ซึ่งเขาเขียนจบบนเตียงที่เขานอนป่วยอยู่จนเสียชีวิตเมื่อ 23 มกราคม พ.ศ. 2532
== อ้างอิง ==
มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2553. หน้า 172-178.
นักเขียนชาวเวียดนาม
เหงียน ขาย

เหงียน ขาย (Nguyễn Khải) เป็นนามปากกาของ เหงียน หมั่ญ ขาย (Nguyễn Mạnh Khải) นักเขียนชาวเวียดนาม  เกิดเมื่อ พ.ศ. 2473 ที่กรุงฮานอย เขาสมัครเป็นทหารตั้งแต่ พ.ศ. 2489 ขณะอายุ 16 ปี และเริ่มเป็นนักเขียนเมื่ออายุ 25 ปี เขามีผลงานตีพิมพ์มากมายรวมทั้งยังได้รางวัลซีไรต์ใน พ.ศ. 2543
ผลงานการเขียนในช่วงสงครามเวียดนามเป็นงานเขียนที่สนับสนุนนโยบายของรัฐบาล แต่หลัง พ.ศ. 2520 เป็นต้นมา เขาได้ปรับมาเขียนเรื่องเพื่อสะท้อนสังคม ผลงานที่สำคัญ เช่น เรื่องสั้นเรื่อง "วิสัยทัศน์ไกล" (Tầm nhìn xa), "ยุคโรแมนติก" (Cái thời lãng mạn) และ "วีรบุรุษอับโชค"
== อ้างอิง ==
มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2553.
นักเขียนชาวเวียดนาม
นักประพันธ์รางวัลซีไรต์
บุคคลจากฮานอย
เอมเมลี เด ฟอเรสต์

เอมเมลี ชาร์ลอตต์-วิกตอเรีย เด ฟอเรสต์ (Emmelie Charlotte-Victoria de Forest) เกิดวันที่ 28 กุมภาพันธ์ ค.ศ. 1993 เป็นนักร้องชาวเดนมาร์ก เป็นตัวแทนของประเทศเดนมาร์กในการประกวดยูโรวิชัน 2013 ที่เมืองมัลเมอ ประเทศสวีเดน โดยเธอเป็นผู้ชนะการแข่งขันครั้งนี้กับเพลง "Only Teardrops"
เธอเซ็นสัญญากับค่ายยูนิเวอร์ซัลมิวสิคกรุ๊ป เมื่อวันที่ 25 มีนาคม ค.ศ. 2013 มีผลงานอัลบั้มแรกชื่อ Only Teardrops ออกวางขายเดือนพฤษภาคม ค.ศ. 2013
==อ้างอิง==
นักร้องเดนมาร์ก
ผู้ชนะการประกวดเพลงยูโรวิชัน
การระดมยิงคาโงชิมะ

การระดมยิงคาโงชิมะ หรือที่รู้จักกันในชื่อ สงครามอังกฤษ-ซัตสึมะ  เป็นการปะทะที่เกิดขึ้นในวันที่ 15 - 17 สิงหาคม พ.ศ. 2406 ในยุคเอโดะตอนปลาย
การปะทะเป็นผลสืบเนื่องมาจากกรณีนามามูงิ ในปี พ.ศ. 2405 ที่ ชาลส์ เลนน็อกซ์ ริชาร์ดสัน ถูกฆาตกรรม ทำให้อังกฤษเรียกร้องเงินสินไหมทดแทนจากไดเมียวแห่งซัตสึมะ
== เบื้องหลัง ==
ภายหลังจากกรณีนามามูงิ นาวาโท จอห์น นีล อุปทูตอังกฤษ ได้เรียกร้องคำขอโทษและค่าสินไหมจากรัฐบาลเอโดะ เป็นจำนวนเงิน 100,000 ปอนด์ หรือประมาณ 1/3 ของรายได้ทั้งปีของรัฐบาลเอโดะ ซึ่งนีลได้ยื่นคำขู่ถึงรัฐบาลเอโดะว่าหากไม่ได้รับค่าสินไหม อาจจำเป็นที่จะต้องมีการจัดการด้วยกำลัง นอกจากนี้ อังกฤษยังเรียกร้องจากแคว้นซัตสึมะให้มีการจับกุมและดำเนินคดีแก่ผู้กระทำผิด และเงินอีก 25,000 ปอนด์สำหรับเหยื่อที่รอดชีวิตและครอบครัวของชาลส์ ซึ่งฝ่ายรัฐบาลเอโดะ โดย โองาซาวาระ นางามิจิ ผู้แทนโชกุน ได้พยายามหลีกเลี่ยงที่จะมีปัญหากับชาติยุโรป ซึ่งขณะนั้นต้องเผชิญกับภัยคุกคามทั้งฝรั่งเศสและอังกฤษ
รัฐบาลเอโดะได้ปฏิเสธที่จะขอโทษและการจ่ายค่าสินไหมแก่อังกฤษรวมไปถึงการลงโทษซามูไรสองคนที่ก่อเหตุ ซึ่งญี่ปุ่นได้อ้างถึงผลประโยชน์มากมายของชาวยุโรปในญี่ปุ่น รวมถึงสิทธิสภาพนอกอาณาเขตที่กฎหมายญี่ปุ่นไม่มีผลบังคับใช้กับชาวต่างชาติ ซึ่งบรรดาข้อตกลงที่ไม่มีความยุติธรรมเหล่านี้ล้วนเป็นสิ่งที่ญี่ปุ่นถูกบีบบังคับให้จำยอม
จากความอยุติธรรมของชาติมหาอำนาจยุโรป ทำให้เกิดกระแสต่อต้านชาวยุโรปขึ้นในญี่ปุ่น ซึ่งแผ่ขยายไปทั้งประเทศ ในห้วงเวลานั้น สมเด็จพระจักรพรรดิโอซาฮิโตะก็ทรงตรา "โองการขับไล่คนเถื่อน" ขึ้น เมื่อปี พ.ศ. 2406 ซึ่งชาติยุโรปเลือกที่จะโต้ตอบด้วยวิธีการทางทหาร เรือสินค้าของอเมริกา เนเธอร์แลนด์ และฝรั่งเศสที่ผ่านช่องแคบชิโมโนเซกิล้วนถูกโจมตี ซึ่งทำให้กองเรือผสมที่นำโดยราชนาวีอังกฤษต้องระดมยิงตอบโต้เพื่อป้องกันเรือสินค้า
== อ้างอิง ==
สงครามเกี่ยวข้องกับญี่ปุ่น
สงครามเกี่ยวข้องกับอังกฤษ
ยุคเอโดะ
ความสัมพันธ์ทางการทหารญี่ปุ่น–สหราชอาณาจักร
สาธารณรัฐประชาชนบัลแกเรีย

สาธารณรัฐประชาชนบัลแกเรีย (Народна република България Narodna republika Balgariya) เป็นชื่ออย่างเป็นทางการของ ประเทศบัลแกเรีย เมื่อยังเป็นสาธารณรัฐสังคมนิยม
สาธารณรัฐประชาชนบัลแกเรียดำรงอยู่ตั้งแต่ ค.ศ. 1946 ถึง ค.ศ. 1990 และถูกปกครองโดยพรรคคอมมิวนิสต์บัลแกเรีย ซึ่งต่อมาได้ปกครองร่วมกับพันธมิตรคือสหภาพเกษตรกรรมชาติบัลแกเรีย บัลแกเรียเป็นสมาชิกของคอมิคอน และกติกาสัญญาวอร์ซอ และเป็นพันธมิตรอย่างใกล้ชิดกับสหภาพโซเวียตในช่วงสงครามเย็น กลุ่มขบวนการต่อต้านได้โค่นล้มและปกครองราชอาณาจักรบัลแกเรียในช่วงรัฐประหารบัลแกเรีย ค.ศ. 1944 ซึ่งเป็นการสิ้นสุดการเป็นพันธมิตรกับฝ่ายอักษะและนำไปสู่สาธารณรัฐประชาชนใน ค.ศ. 1946
พรรคคอมมิวนิสต์บัลแกเรียจำลองนโยบายของตนหลังจากสหภาพโซเวียตเปลี่ยนประเทศในช่วงทศวรรษจากสังคมชาวนาเกษตรกรรมกลายเป็นสังคมแบบสังคมนิยมอุตสาหกรรม ในช่วงกลางคริสต์ทศวรรษ 1950 และหลังจากการอสัญกรรมของสตาลิน พวกหัวอนุรักษ์นิยมได้สูญเสียอิทธิพลและเป็นช่วงระยะเวลาของการเปิดเสรีทางสังคมและความมั่นคงภายใด้การปกครองของตอดอร์ ซีฟกอฟ หลังจากที่มีการสร้างโครงสร้างพื้นฐานด้านพลังงานและการขนส่งขึ้นมาใหม่การผลิตใน ค.ศ. 1960 ทำให้กลายเป็นภาคเศรษฐกิจที่สำคัญและบัลแกเรียได้กลายเป็นผู้ส่งออกเครื่องใช้ในครัวเรือนรายใหญ่และต่อมาได้ใช้เทคโนโลยีคอมพิวเตอร์ ทำให้บัลแกเรียได้รับฉายาว่า "ซิลิคอนแวลลีย์แห่งกลุ่มตะวันออก" ระดับการผลิตที่ค่อนข้างสูงของประเทศและคะแนนสูงในการจัดอันดับการพัฒนาทางสังคมทำให้เป็นแบบอย่างสำหรับนโยบายการบริหารของประเทศสังคมนิยมอื่น ๆ
ใน ค.ศ. 1989 หลังจากไม่กี่ปีของอิทธิพลเสรีนิยมการปฏิรูปการเมืองได้ริเริ่มขึ้น ตอดอร์ ซีฟกอฟผู้ดำรงตำแหน่งหัวหน้าพรรคตั้งแต่ ค.ศ. 1954 ถูกปลดออกจากตำแหน่งในสภาคองเกรสของพรรคคอมมิวนิสต์บัลแกเรีย ใน ค.ศ. 1990 ภายใต้การนำของ แกออร์กี ปราวานอฟ พรรคคอมมิวนิสต์บัลแกเรียได้เปลี่ยนชื่อเป็นพรรคสังคมนิยมบัลแกเรีย (BSP) และได้นำแนวคิดทางการเมืองแบบกึ่งกลางซ้ายมาแทนที่ลัทธิมากซ์-เลนิน หลังจากชัยชนะของพรรคสังคมนิยมบัลแกเรียในการเลือกตั้งใน ค.ศ. 1990 ซึ่งเป็นครั้งแรกที่มีการเลือกตั้งหลายพรรคต่อเนื่องนับตั้งแต่ค.ศ. 1931 ชื่อของรัฐก็เปลี่ยนเป็นสาธารณรัฐบัลแกเรีย
== อ้างอิง ==
== แหล่งข้อมูลอื่น ==
The Cold War International History Project's Document Collection on Bulgaria During the Cold War
สิ้นสุดในปี พ.ศ. 2533
ค่ายตะวันออก
คอมมิวนิสต์ในบัลแกเรีย
ประวัติศาสตร์บัลแกเรีย
รัฐบริวารโซเวียต
บัลแกเรียในศตวรรษที่ 20
รัฐสิ้นสภาพในคาบสมุทรบอลข่าน
บัลแกเรีย
 
รัฐและดินแดนที่ก่อตั้งในปี พ.ศ. 2489
รัฐพรรคการเมืองเดียว
อดีตรัฐสมาชิกสหประชาชาติ
รัฐบริวารของสหภาพโซเวียต
บ
บ
ริดดิค โบว์

ริดดิค ลามอนท์ โบว์ (Riddick Lamont Bowe) เกิดวันที่ 10 สิงหาคม ค.ศ. 1967 ที่บรุกลิน นครนิวยอร์ก เป็นนักมวยสากลระดับอาชีพชาวอเมริกัน เขาเป็นอดีตแชมป์โลกรุ่นเฮฟวี่เวทสองสมัย โดยชนะรายการสมาคมมวยโลก, สภามวยโลก และสหพันธ์มวยนานาชาติเป็นครั้งแรกใน ค.ศ. 1992 ส่งผลให้เขากลายเป็นแชมป์โลกรุ่นเฮฟวี่เวทอย่างไร้ข้อกังขา โบว์หวนกลับมาครองแชมป์รุ่นเฮฟวี่เวทอีกเป็นสมัยที่สองใน ค.ศ. 1995 โดยเขาเป็นผู้ชนะรายการขององค์กรมวยโลก และอำลาวงการใน ค.ศ. 1996 แต่เขาก็กลับคืนสู่สังเวียนอีกใน ค.ศ. 2004 ปัจจุบัน เขาไม่ได้สร้างผลงานมวยสากลอีกเลยนับจากปี ค.ศ. 2008
โบว์กลายเป็นนักมวยสากลคนแรกที่เป็นฝ่ายชนะอีแวนเดอร์ โฮลีฟิลด์ ในรายการชิงแชมป์โลกเมื่อ ค.ศ. 1992 หลังจากนั้น เขาได้กลายเป็นนักมวยคนแรกที่สามารถชนะน็อคโฮลีฟิลด์เมื่อเขาชนะในรับเบอร์แมตช์ใน ค.ศ. 1995 สถิติการแข่งขันมวยสากลของโบว์คือชนะ 43 ครั้ง แพ้ 1 ครั้ง ไม่เคยเสมอ และรับการยุติการแข่ง 1 ครั้ง โดยเป็นการชนะน็อคมาถึง 33 ครั้ง เขาเป็นฝ่ายชนะคู่ชกมาแล้วทุกรายยกเว้นบัสเตอร์ แมธิส จูเนียร์ (การแข่งขันคู่นี้ได้สิ้นสุดลงเนื่องด้วยให้ยุติการแข่งขัน) โบว์ได้รับการจัดอันดับให้เป็นนักมวยสากลรุ่นเฮฟวี่เวทที่ยิ่งใหญ่ที่สุดตลอดกาลอันดับที่ 21 โดยเว็บไซต์ บ็อกซิ่งซีน 
== มวยสากลสมัครเล่น ==
ในฐานะมือสมัครเล่น โบว์ได้รับรางวัลอันทรงเกียรติแชมป์นิวยอร์กโกลเดนโกลฟ ในท่ามกลางหลายการแข่งขัน (ใน ค.ศ. 1984 ขณะที่เขามีอายุได้ 17 ปีก็สามารถชนะน็อคคู่ชกที่มีชื่อว่า เจมส์ สมิธ โดยใช้เวลาเพียง 4 วินาที) รวมถึงชนะรางวัลเหรียญเงินในการแข่งขันโอลิมปิกฤดูร้อน 1988 โดยเป็นฝ่ายแพ้ให้กับเลนน็อกซ์ ลูอิส
== มวยไทย ==
ในเดือนมีนาคม ค.ศ. 2013 โบว์ได้ประกาศว่าเขาจะเปิดตัวในศึกมวยไทย โดยเขาได้รับการฝึกสอนจากครูแอร์ พันทิป กับครูจันในลาสเวกัส ตลอดจนได้รับการฝึกสอนจากก้องนภา วัชรวิทย์ (ก้องนภา ลูกทัพฟ้า) มาเป็นระยะเวลากว่าหนึ่งเดือน รวมถึงครองศักดิ์ ศักดิ์เกษม ซึ่งเป็นนักมวยไทยรุ่นใหญ่ที่เดินทางมาจากกรุงปารีส ประเทศฝรั่งเศส มาร่วมฝึกสอน
ในเบื้องต้น โบว์ได้รับการกำหนดให้พบกับคู่ชกชื่อ เลฟเกน โกโลวิน ในศึกมวยไทยซุปเปอร์ไฟท์ ซึ่งเตรียมจัดขึ้น ณ วันที่ 13 พฤษภาคม ค.ศ. 2013  แต่แล้วก็เลื่อนออกไปเป็นวันที่ 14 มิถุนายน ค.ศ. 2013 
== สถิติการชกมวยไทย ==
คำอธิบาย: 
|}
== อ้างอิง ==
== แหล่งข้อมูลอื่น ==
Professional boxing record for Riddick Bowe 
นักมวยสากลชาวอเมริกัน
แชมป์โลก IBF
แชมป์โลก WBA
แชมป์โลก WBC
แชมป์โลก WBO
นักกีฬาโอลิมปิกทีมชาติสหรัฐอเมริกา
ผู้เข้าแข่งขันโอลิมปิกฤดูร้อน 1988
นักกีฬาเหรียญเงินโอลิมปิก
นักมวยไทยชาวอเมริกัน
ชาวอเมริกันเชื้อสายแอฟริกา
รายพระนามคู่อภิเษกสมรสในพระมหากษัตริย์มอนเตเนโกร

==เจ้าหญิงแห่งมอนเตรเนโกร==
{| width=95% class="wikitable"
|-
!width = "8%" | พระรูป
!width = "10%" | พระนาม
!width = "9%" | พระราชบิดา
!width = "10%" | ประสูติ
!width = "9%" | อภิเษกสมรส
!width = "9%" | สถาปนาเป็นพระราชินี
!width = "9%" | พ้นจากตำแหน่ง
!width = "9%" | สวรรคต
!width = "6%" | พระสวามี
|-
|align="center"| 100px
|align="center"| ดารินกา เวกิก
|align="center"| เจ้าชายมาร์โก เวกิก(ตระกูลเวกิก)
|align="center"| 31 ธ.ค. 1837
|align=center colspan="2"| 12 ม.ค. 1855
|align="center"| 13 ส.ค. 1860พระสวามีสวรรคต
|align="center"| 14 ก.พ. 1892
|align="center"| ดานีโลที่ 1
|-
|align="center"| 100px
|align="center"| มิเลนา วูโกติก
|align="center"| เจ้าชายเปตาร์ วูโกติก(ตระกูลวูโกติก)
|align="center"| 4 May 1847
|align=center colspan="2"| 8 November 1860
|align="center"| 28 August 1910เปลี่ยนพระอิสสริยยศ
|align="center"| 16 March 1923
|align="center"| นิโคลาที่ 1
|-
|}
=== สมเด็จพระราชินี ===
{| width=95% class="wikitable"
|-
!width = "8%" | พระรูป
!width = "10%" | พระนาม
!width = "9%" | พระราชบิดา
!width = "10%" | ประสูติ
!width = "9%" | อภิเษกสมรส
!width = "9%" | สถาปนาเป็นพระราชินี
!width = "9%" | พ้นจากตำแหน่ง
!width = "9%" | สวรรคต
!width = "6%" | พระสวามี
|-
|align="center"| 100px
|align="center"| มิเลนา วูโกติก
|align="center"| เจ้าชายเปตาร์ วูโกติก(ตระกูลวูโกติก)
|align="center"| 4 May 1847
|align=center colspan="2"| 8 November 1860
|align="center"| 28 August 1910เปลี่ยนพระอิสสริยยศ
|align="center"| 16 March 1923
|align="center"| นิโคลาที่ 1
|-
|}
=== ผู้อ้างสิทธิ์ในตำแหน่งสมเด็จพระราชินี ===
{| width=95% class="wikitable"
|-
!width = "8%" | พระรูป
!width = "10%" | พระนาม
!width = "9%" | พระราชบิดา
!width = "10%" | ประสูติ
!width = "9%" | อภิเษกสมรส
!width = "9%" | สถาปนาเป็นพระราชินี
!width = "9%" | พ้นจากตำแหน่ง
!width = "9%" | สวรรคต
!width = "6%" | พระสวามี
|-
|align="center"| 100px
|align="center"| มิเลนา วูโกติก
|align="center"| เจ้าชายเปตาร์ วูโกติก(ตระกูลวูโกติก)
|align="center"| 4 May 1847
|align="center"| 8 November 1860
|align="center"| 28 November 1918ราชาธิปไตยถูกล้มล้าง
|align="center"| 1 มี.ค. 1921พระสวามีสวรรึค
|align="center"| 16 มี.ค. 1923
|align="center"| นิโคลาที่ 1
|-
|align="center"| 100px
|align="center"| จัตตา แห่งแม็คเลนบูร์ก-สเตรลิทส์
|align="center"| แกรนด์ดยุคอดอล์ฟที่ 5แห่งแม็คเลนบูร์ก-สเตรลิทส์(ราชวงศ์แม็คเลนบูร์ก)
|align="center"| 24 January 1880
|align="center"| 27 July 1899
|align="center"| 1 March 1921สวามีเริ่มอ้างสิทธิ์'
|align="center"| 7 March 1921พระสวามีสละตำแหน่ง
|align="center"| 17 February 1946
|align="center"| มกุฎราชกุมารดาเนียโลแห่งมอนเตรเนโก
|-
|align="center"|
|align="center"| เจเนลีฟ เปรเจนต์
|align="center"| ฟรานซิส เปรเจนต์
|align="center"| 4 ธ.ค. 1919
|align="center" colspan="2"| 27 ม.ค. 1941
|align="center"| 11 ก.ค. 1949ทรงหย่า
|align="center"| 26 ม.ค. 1989
|align="center"| เจ้าชายไมเคิลแห่งมอนเตรเนโก
|-
|align="center"|
|align="center"| ฟรานซีน นาวาร์โร
|align="center"| อองตวน นาวาร์โร
|align="center"| 27 ม.ค. 1950
|align="center"| 27 พ.ย. 1976
|align="center"| 24 มี.ค. 1986สวามีเริ่มอ้างสิทธิ์''
|align="center" colspan="2"| 6 ก.ค. 2008
|align="center"| เจ้าชายนิโคลัสแห่งมอนเตรเนโก
|-
|}
==อ้างอิง==
ม
ประวัติศาสตร์มอนเตรเนโกร
Bruguiera

Bruguiera เป็นสกุลของพืชมีดอกใน วงศ์โกงกาง ประกอบด้วยไม้ป่าชายเลน 6 สปีชีส์ พบตามมหาสมุทรอินเดีย  ตั้งแต่ตะวันออกเฉียงใต้ของแอฟริกาจนถึงทางเหนือของออสเตรเลีย ศรีลังกา และเอเชียตะวันออกเฉียงใต้  เมลานีเซียและโพลีเนเซีย  ชื่อสกุลนี้ตั้งตามชื่อนักพฤกษศาสตร์ชาวฝรั่งเศส Jean Guillaume Bruguière
==สปีชีส์==
Bruguiera cylindrica (L.) Blume
Bruguiera exaristata Ding Hou
Bruguiera gymnorrhiza (L.) Lamk.
Bruguiera hainesii C. G. Rogers
Bruguiera parviflora (Roxb.) Wight & Arn. Ex Griff.
Bruguiera sexangula (Lour.) Poir.
ลูกผสมระหว่าง B. gymnorrhiza และ B. sexangula เรียกว่า Bruguiera × rhynchopetala.
==อ้างอิง==
==แหล่งข้อมูลอื่น==
Bruguiera gymnorrhiza (large-leafed mangrove)
วงศ์โกงกาง
ไม้ป่าชายเลน